རྒྱ་ནག་ཁུལ་བལྟ་སྐོར་ལམ་ཟིན་མཚམས་མཐའ་མའི་ཐོན་མཇལ་ལྟ་བུའི་མཇལ་འཕྲད་བྱས་རྗེས་ཕྲན་ཚོགས་ཆེན་གྱི་རྒྱུན་ལས་ཚོགས་འདུར་ཡོད་སྐབས་ཤིག་ལ་སླར་ཡང་ཁོང་ནས་ཐུག་འཕྲད་དུ་ཡོང་དགོས་ལན་འཕྲིན་ཞིག་གློ་བུར་དུ་འབྱོར་བྱུང༌།སྐབས་དེར་ངས་རྒྱ་ནག་ས་ཁུལ་ཁག་ལ་བལྟ་སོར་དུ་ཕྱིན་ཟིན་སྟབས་བཟོ་གྲྭ་ཁག་དང༌།ཡར་རྒྱས་ཀྱི་འཆར་གཞི་རྣམས་ཧ་ལས་པའི་ཡག་པོ་འདུག་ཅེས་དྲང་པོར་བརྗོད་པ་ཡིན།དེ་ནས་ཁོང་གིས་དངོས་འབྲེལ་དམངས་གཙོའི་འགྲོ་ལུགས་སྐོར་འགྲེལ་བཤད་རིང་པོ་ཞིག་བརྒྱབ་སྟེ་ཕྲན་ནས་མི་མང་གི་འགོ་འཁྲིད་བྱེད་དགོས་པ་དང༌།ཁོང་ཚོའི་བསམ་ཚུལ་ཉན་སྟངས་སོགས་སློབ་སྟོན་ཟོལ་མེད་བྱས་བྱུང༌།དེ་ནས་ཁོང་ངའི་ཕྱོགས་སུ་ཅུང་ཟད་ཉེ་བཅར་གྱིས་སྐད་ཤུགས་ཆུང་ངུས་བརྗོད་གསལ།ཁྱེད་རང་གི་མཐོང་ཚུལ་དང་གནས་ཚུལ་ཧ་གོ་སོང༌།འོན་ཏེ།ཆོས་ནི་དུག་རེད།དེ་ལ་སྐྱོན་ཆེན་པོ་གཉིས་ཡོད།མི་རིགས་འཕེལ་རྒྱས་དང་ཡུལ་གྱི་ཡར་རྒྱས་ལ་བཀག་འགོག་བྱེད་ཀྱི་རེད།བོད་དང༌།སོག་པོ་གཉིས་ཀར་ཆོས་ཀྱི་དུག་དེ་འབྱམས་པ་རེད་ཅེས་བརྗོད་འདུག